قبل لا تنوي الفرقا أمانه لا توصيني
أنا من وين ما ودك معاك و أمري بكيفك
و غلاة الزاد و العشره و اللي بينك و بيني
عهد مني لا أخونك كل لحظه مع طيفك
أنا وشلون أحس البرد و كفوفك تدفيني
ربيعي شوفة عيونك أذوب ببردك و صيفك
وصوفك آه يا وصوفك هي اللي لعبت فيني
يضيع الوصف كل الوصف من روعه تواصيفك
عليك الله أمان الله تكفه لا تجافيني
أنا ما عدت أميز من طعني الوقت أو سيفك
دخيلك لا تقول الـآه لا تبكي و تناجيني
أنا عونك بهالدنيا ما أحد يكـٍِسر مجاديفك
هلا بالوافي اللي يقول عمره ما يخليني
هنا كلي بشربها من اللهفه سواليفك
مدام القلب في ايدينك أنا وش عاد في ايديني
تفضل دارك عيوني ما انته الضيف أنا ضيفك